CONVOCATÒRIA DE PROJECTES DE LABORATORIS D'INNOVACIÓ SOCIAL (SOCIALLAB UA) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/48804)
  + [Valencià](/va/acuerdo/48270)






Selector de idioma

Leer

* [Español](/es/acuerdo/48677)
* [Valencià](/va/acuerdo/48046)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PROJECTES DE LABORATORIS D'INNOVACIÓ SOCIAL (SOCIALLAB UA)[Butlletí Oficial Universitat d'Alacant](/ca/Publicacion)
===================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PROJECTES DE LABORATORIS D'INNOVACIÓ SOCIAL (SOCIALLAB UA)

Data d'aprovació
:   14/02/2024

Data de publicació
:   16/02/2024

Òrgan competent
:   Rectora

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/48907)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/48583)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/48649)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PROJECTES DE LABORATORIS D'INNOVACIÓ SOCIAL (SOCIALLAB UA)&url=https://www.boua.ua.es/va/acuerdo/48105)

**Títol:** CONVOCATÒRIA DE PROJECTES DE LABORATORIS D'INNOVACIÓ SOCIAL (SOCIALLAB UA)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 14 de febrer de 2024

* [Text consolidat](#modificado)
* [Text original](#original)

CONVOCATÒRIA DE PROJECTES DE LABORATORIS D'INNOVACIÓ SOCIAL (SOCIALLAB UA)

Preàmbul

L'Agenda 2030, a través dels objectius de desenvolupament sostenible i les seues metes, s'ha reforçat com un instrument de transformació de les organitzacions en tant que vincula l'esfera de la innovació pública i la del govern obert, inspirant una nova institucionalitat més oberta, diversa i participada.

És en el marc d'aquesta agenda on es crea el SocialLab UA, una iniciativa duta a terme per la Biblioteca Universitària de la Universitat d'Alacant i el Vicerectorat d'Igualtat, Inclusió i Responsabilitat Social que es reivindica com un espai d'obertura a noves possibilitats de cooperació entre la institució, la ciutadania i les entitats socials, més enllà de les tradicionals eines com ara convenis, contractes o subvencions, i que possibilita que la intel·ligència col·lectiva puga dur a terme altres processos creatius fora de les vies purament institucionals.

Un dels compromisos del SocialLab UA és la creació de laboratoris d'innovació social convertits en espais accessibles de creació de prototips, material audiovisual, etc. en què convisquen grups heterogenis de persones o associacions d'un entorn pròxim aportant idees, tècniques i experiències per a enriquir-se i desenvolupar propostes que compartisquen i tinguen en comú, que milloren la societat i contribuïsquen a generar i compartir coneixement.

1.       Objecte de la convocatòria i procediment de concessió

Aquesta convocatòria té per objecte finançar projectes que desenvolupen, de manera presencial, sostenible, inclusiva i diversa diferents laboratoris d'innovació social en els quals s'integre la comunitat universitària amb la ciutadania de l'entorn. Els projectes i seminaris poden ser multidisciplinaris i tenen cabuda propostes socials, tecnològiques, econòmiques, culturals, històriques, mediambientals, educatives, lingüístiques, etc. Podran tractar-se de plantejaments originals i nous, un propòsit ja en marxa, o una proposta per a solucionar o millorar algun aspecte.

El lloc de celebració dels laboratoris d'innovació social serà l'edifici de la Biblioteca General del campus de la Universitat d'Alacant a Sant Vicent del Raspeig.

Els projectes desenvolupats seran presentats públicament per les persones promotores i col·laboradores. A més, els prototips, la documentació i els resultats obtinguts quedaran exposats al públic en la pàgina web de la Biblioteca universitària i se'n farà difusió a través de diversos canals de comunicació.

2.       Requisits de les persones beneficiàries

·         La persona promotora haurà de pertànyer obligatòriament, o estar vinculada, a algun dels col·lectius de la Universitat d'Alacant:

o   Personal docent i investigador

o   Personal tècnic, de gestió i d'administració i serveis (PTGAS)

o   Personal col·laborador honorífic

o   Professorat emèrit

o   Personal sènior UA

o   Alumnat

o   Comunitat Alumni UA

·         Podran participar-hi com a col·laboradores o col·laboradors, persones o associacions de la ciutadania de l'entorn pròxim, sempre de la mà de la persona promotora. Es donarà prioritat als equips mixtos, compostos per qui promou (sempre pertanyent a la comunitat universitària) i per persones o associacions externes a la UA.

·         Tenir disponibilitat horària per a adaptar-se a les activitats i a la disponibilitat de l'espai de celebració del laboratori.

·         Estan excloses com a persones promotores d'aquesta convocatòria les persones pertanyents a entitats que tinguen convenis amb la Universitat d'Alacant.

3.       Nombre i dotació de laboratoris d'innovació social

Durant el curs acadèmic es podran desenvolupar fins a un màxim de 3 laboratoris d'innovació social, que se seleccionaran d'entre les propostes que es presenten a aquesta convocatòria.

Una vegada seleccionats els laboratoris, s'obrirà la inscripció a les persones que hi vulguen participar com a col·laboradores aportant idees, habilitats, coneixements, etc. El nombre de persones col·laboradores per projecte serà aproximadament de 6.

4.       Termini i procediment de presentació de sol·licituds

4.1.  Termini de presentació

El termini de presentació de projectes comença l'endemà de publicar-se aquesta convocatòria en el BOUA i acaba el 8 de març de de 2024 a les 23.59 h.

4.2.  Procediment de presentació

La inscripció en la convocatòria de projectes es realitzarà a través d'aquest [formulari](https://cvnet.cpd.ua.es/uaCuestionarios/acceso/preguntas.aspx?idcuestionario=186078&idioma=es). S'hi podrà adjuntar la documentació requerida.

En acabar el termini s'ordenaran, es revisaran i es valoraran les sol·licituds d'acord amb el barem que figura a continuació. L'òrgan gestor podrà sol·licitar informació addicional del projecte de laboratori a la persona sol·licitant. A continuació, es publicarà la llista provisional de persones admeses en el procediment. La comissió de valoració estendrà acta en la qual conste la valoració feta.

Totes les resolucions es publicaran en la [web de la convocatòria](https://biblioteca.ua.es/va/sociallabua/convocatoria-per-a-desenvolupar-un-projecte-de-laboratori-d-innovacio-social-en-la-ua.html) dins de la pàgina de la Biblioteca Universitària.

5.       Criteris d'adjudicació

La selecció de projectes s'ajustarà al barem següent:

a)       Descripció i justificació del projecte de laboratori d'innovació social: fins a un màxim de 4 punts.

·         Descripció clara i precisa del projecte a desenvolupar.

·         Concreció de les parts del prototip que es poden enllestir durant el laboratori i les que no.

·         Llista d'objectius que es persegueixen.

·         Objectius de Desenvolupament Sostenible amb els quals es relaciona.

·         Pressupost estimat de mitjans, equipament necessari i tipologia de despeses.

b)      Aspectes tècnics: fins a un màxim de 3 punts.

·         Detall de les indicacions tècniques, temporals i espacials per a calcular la viabilitat.

·         Participació de persones promotores i col·laboradores amb perfils i habilitats diverses.

·         Optimització de recursos i reciclatge de materials.

·         Sostenibilitat del projecte i capacitat de reproducció.

c)       Creativitat: fins un màxim de 3 punts.

·         Originalitat, qualitat i grau d'innovació.

·         Diversitat de temàtiques en la selecció del conjunt de propostes.

6.       Òrgan gestor i comissió de valoració

6.1.  Òrgan gestor

L'òrgan gestor de la convocatòria està format pel Vicerectorat d'Igualtat, Inclusió i Responsabilitat social, en col·laboració amb el Servei de la Biblioteca Universitària d'Alacant. La seua missió és la coordinació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals s'ha de dictar resolució.

La unitat administrativa de referència que gestionarà específicament la convocatòria és la Biblioteca Universitària, i el seu mitjà de contacte és per correu electrònic: [cfeweudbndg@xy.im](mailto:zxqgwicsysk@zo.rz)

La unitat administrativa que autoritzarà i gestionarà la tramitació de les despeses dels projectes és el Vicerectorat d'Igualtat, Inclusió i Responsabilitat Social.

Quan una sol·licitud no reunisca els requisits o no l'acompanye la documentació pertinent, es notificarà a la persona sol·licitant la causa que impedeix la continuació del procediment, i se la requerirà perquè, de conformitat amb la legislació de procediment administratiu comú, esmene la falta o adjunte els documents preceptius amb indicació que si no ho fa així es considerarà que ha desistit de la seua petició.

6.2.  Comissió de valoració

La comissió de valoració estarà formada pels membres següents:

·         Presidència: Vicerectora d'Igualtat, Inclusió i Responsabilitat social o persona en qui delegue.

·         Secretaria: Direcció de la Biblioteca Universitària o persona en qui delegue.

· Vocals: Direcció Adjunta de Planificació i Unitats Instrumentals, Subdirecció Biblioteca Filosofia i Lletres i Coordinació del Màster Universitari en Innovació Social i Dinàmiques del Canvi o persones en qui deleguen.

7.       Resolució, notificació i publicació dels resultats

Atenent el principi de transparència que recull la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les successives resolucions, així com la informació d'altres actes que requerisquen publicació i que es deriven d'aquesta convocatòria, es publicaran en la [pàgina web de la Biblioteca universitària](https://biblioteca.ua.es/va/sociallabua/convocatoria-per-a-desenvolupar-un-projecte-de-laboratori-d-innovacio-social-en-la-ua.html), substituiran la notificació a les persones interessades i produiran els mateixos efectes.

El calendari de tràmits serà el següent:

·         La llista provisional de projectes de laboratoris d'innovació social i persones beneficiares admesos i exclosos es publicarà el 11 març de 2024 i establirà un termini de 3 dies hàbils per a presentar al·legacions.

·         El llistat definitiu de projectes de laboratoris d'innovació social i persones beneficiares admesos i exclosos es publicarà el 15 de març de 2024.

·         La resolució provisional de projectes de laboratoris d'innovació social i persones beneficiares seleccionats es publicarà el 20 de març de 2024.

·         La resolució definitiva de projectes de laboratoris d'innovació social seleccionats i persones beneficiares es publicarà el 26 de març de 2024.

·         La inscripció de les persones col·laboradores serà del 27 de març de 2024 al 18 d'abril de 2024 a través [d'aquest formulari](https://cvnet.cpd.ua.es/uaCuestionarios/preguntas.aspx?idcuestionario=186378&idioma=ca).

·         Els tallers de producció i prototipatge de cada laboratori tindran una duració estimada de 4 mesos i la data màxima de finalització serà el 2 de novembre de 2024.

8.       Marc legal i pressupostari.

Aquesta convocatòria amb codi 2024CON008 s'ajustarà als principis de la Llei 38/2003 general de subvencions; al Reial decret 887/2006, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant, i aquesta convocatòria.

La dotació de les ajudes econòmiques per a costejar l'equipament i els mitjans necessaris per al desenvolupament dels laboratoris d'innovació social és d'un màxim de 6.000 euros i serà sufragada amb càrrec a les aplicacions pressupostàries 75104Y4597 i 40153F5438 del Vicerectorat d'Igualtat, Inclusió i Responsabilitat social.

L'execució d'aquesta dotació està supeditada a la disponibilitat de liquiditat de la UA. En cap cas es farà un pagament econòmic a les persones o als col·lectius que formen part dels tallers.

9.       Obligacions i justificació de les persones beneficiàries

Les persones, col·lectius, associacions o entitats, tant promotores, col·laboradores, o mentores que participen en els laboratoris, es comprometen a:

·         Acceptar les bases i els continguts d'aquesta convocatòria de presentació de projectes de laboratoris d'innovació social.

·         Assistir a la jornada inicial de formació en què s'explicarà el funcionament dels projectes del laboratori.

·         Assistir al taller del laboratori d'innovació social durant tota la seua duració.

·         Contactar amb persones mentores o especialistes en els temes a treballar.

·         Mantenir una actitud respectuosa i col·laborativa amb l'equip.

·         Estar en contacte permanent amb l'òrgan gestor i la unitat administrativa durant el temps que dure el laboratori.

·         Documentar els projectes, detallar la participació de cada membre del grup de treball, divulgar sota llicències obertes el coneixement desenvolupat i mostrar públicament el prototip.

·         Presentar públicament el projecte elaborat en la jornada final del laboratori.

·         Llicenciar els prototips, les creacions i els materials derivats d'aquests (textos, fotografies, vídeos, etc.), amb una llicència CC BY-NC-SA 4.0 (Reconeixement - No comercial - Compartir igual).

·         Permetre a la Biblioteca de la Universitat d'Alicante i a qualsevol persona o entitat, publicar els prototips elaborats durant el taller del laboratori d'innovació social i difondre'ls en qualsevol format d'acord amb els límits de la legislació vigent, i permetre'n la transformació per a una millor difusió i distribució dels resultats.

10.   Obligacions del òrgan gestor i unitat administrativa

El Vicerectora d'Igualtat, Inclusió i Responsabilitat social i la Biblioteca Universitària d'Alacant es comprometen a:

·         Preparar un espai a la biblioteca per al desenvolupament dels tallers de cada laboratori.

·         Preparar la sessió inicial de formació amb els projectes seleccionats.

·         Destinar persones amb funcions de mediació, logística i articulació dels tallers.

·         Difondre els projectes elaborats.

·         Oferir, en la mesura que siga possible, els mitjans i l'equipament tècnic necessari per a dur a terme los projectes seleccionats, sempre que la persona promotora els haja detallat i sol·licitat prèviament, hagen sigut aprovats i corresponguen a una tipologia de despeses pertinent. En cas contrari hauran de ser coberts per la persona promotora.

11.   Despeses imputables i no imputables a l'ajuda

11.1.         Són despeses imputables:

·         Material fungible i inventariable per a la realització de les activitats del projecte.

·         Altres tipus de materials necessaris per a la realització del projecte.

·         Documentació, bibliografia, dispositius tecnològics, impremta, disseny d'imatge, cartelleria i fullets, muntatge d'espais, fotografia, web, àudio, vídeo.

·         Despeses de desplaçament, allotjament i manutenció que siguen necessaris per a la realització de les activitats del projecte.

·         Pagament a persones per la impartició de tallers, conferències o xarrades dins de l'àmbit del laboratori.

11.2.         No són despeses imputables:

·         La remuneració al personal participant per la realització de les activitats inherents al projecte subvencionat. Se n'exceptua el pagament a persones externes especialistes en la matèria del projecte que vinguen a impartir seminaris que hi estiguen relacionats i sempre que aquestes despeses hagen sigut incloses en la sol·licitud.

·         Despeses derivades d'actes protocol·laris o de representació.

12.   Protecció de dades de caràcter personal

D'acord amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi. En el marc dels tractaments esmentats, les dades de la persona interessada no podran ser cedides, llevat d'obligació legal, i seran conservades durant el temps estrictament necessari per a complir amb la finalitat esmentada.

Les persones o associacions sol·licitants podran exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/va/index.html>. Poden, així mateix, posar-se en contacte amb el delegat de protecció de dades a través de l'adreça [edi@jq.ea](mailto:kyu@ir.jp).

La informació addicional i detallada sobre Protecció de dades, els drets de la persona interessada i la Política de Privacitat de la Universitat d'Alacant, es pot consultar en aquest enllaç: <https://seuelectronica.ua.es/va/privadesa.html>

13.   Recursos

Contra la convocatòria, les seues bases i tots actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciós administrativa, i potestativament podran interposar recurs de reposició en el termini d'un mes comptat a partir de l'endemà al de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora

Alacant, 14 de febrer de 2024

P.D. de signatura (Resolució de 22 de desembre de 2020)

La Vicerectora d'Igualtat, Inclusió i Responsabilitat social

Eva Espinar Ruiz

CONVOCATÒRIA DE PROJECTES DE LABORATORIS D'INNOVACIÓ SOCIAL (SOCIALLAB UA)

Preàmbul

L'Agenda 2030, a través dels objectius de desenvolupament sostenible i les seues metes, s'ha reforçat com un instrument de transformació de les organitzacions en tant que vincula l'esfera de la innovació pública i la del govern obert, inspirant una nova institucionalitat més oberta, diversa i participada.

És en el marc d'aquesta agenda on es crea el SocialLab UA, una iniciativa duta a terme per la Biblioteca Universitària de la Universitat d'Alacant i el Vicerectorat d'Igualtat, Inclusió i Responsabilitat Social que es reivindica com un espai d'obertura a noves possibilitats de cooperació entre la institució, la ciutadania i les entitats socials, més enllà de les tradicionals eines com ara convenis, contractes o subvencions, i que possibilita que la intel·ligència col·lectiva puga dur a terme altres processos creatius fora de les vies purament institucionals.

Un dels compromisos del SocialLab UA és la creació de laboratoris d'innovació social convertits en espais accessibles de creació de prototips, material audiovisual, etc. en què convisquen grups heterogenis de persones o associacions d'un entorn pròxim aportant idees, tècniques i experiències per a enriquir-se i desenvolupar propostes que compartisquen i tinguen en comú, que milloren la societat i contribuïsquen a generar i compartir coneixement.

1.       Objecte de la convocatòria i procediment de concessió

Aquesta convocatòria té per objecte finançar projectes que desenvolupen, de manera presencial, sostenible, inclusiva i diversa diferents laboratoris d'innovació social en els quals s'integre la comunitat universitària amb la ciutadania de l'entorn. Els projectes i seminaris poden ser multidisciplinaris i tenen cabuda propostes socials, tecnològiques, econòmiques, culturals, històriques, mediambientals, educatives, lingüístiques, etc. Podran tractar-se de plantejaments originals i nous, un propòsit ja en marxa, o una proposta per a solucionar o millorar algun aspecte.

El lloc de celebració dels laboratoris d'innovació social serà l'edifici de la Biblioteca General del campus de la Universitat d'Alacant a Sant Vicent del Raspeig.

Els projectes desenvolupats seran presentats públicament per les persones promotores i col·laboradores. A més, els prototips, la documentació i els resultats obtinguts quedaran exposats al públic en la pàgina web de la Biblioteca universitària i se'n farà difusió a través de diversos canals de comunicació.

2.       Requisits de les persones beneficiàries

·         La persona promotora haurà de pertànyer obligatòriament, o estar vinculada, a algun dels col·lectius de la Universitat d'Alacant:

o   Personal docent i investigador

o   Personal tècnic, de gestió i d'administració i serveis (PTGAS)

o   Personal col·laborador honorífic

o   Professorat emèrit

o   Personal sènior UA

o   Alumnat

o   Comunitat Alumni UA

·         Podran participar-hi com a col·laboradores o col·laboradors, persones o associacions de la ciutadania de l'entorn pròxim, sempre de la mà de la persona promotora. Es donarà prioritat als equips mixtos, compostos per qui promou (sempre pertanyent a la comunitat universitària) i per persones o associacions externes a la UA.

·         Tenir disponibilitat horària per a adaptar-se a les activitats i a la disponibilitat de l'espai de celebració del laboratori.

·         Estan excloses com a persones promotores d'aquesta convocatòria les persones pertanyents a entitats que tinguen convenis amb la Universitat d'Alacant.

3.       Nombre i dotació de laboratoris d'innovació social

Durant el curs acadèmic es podran desenvolupar fins a un màxim de 3 laboratoris d'innovació social, que se seleccionaran d'entre les propostes que es presenten a aquesta convocatòria.

Una vegada seleccionats els laboratoris, s'obrirà la inscripció a les persones que hi vulguen participar com a col·laboradores aportant idees, habilitats, coneixements, etc. El nombre de persones col·laboradores per projecte serà aproximadament de 6.

4.       Termini i procediment de presentació de sol·licituds

4.1.  Termini de presentació

El termini de presentació de projectes comença l'endemà de publicar-se aquesta convocatòria en el BOUA i acaba el 8 de març de de 2024 a les 23.59 h.

4.2.  Procediment de presentació

La inscripció en la convocatòria de projectes es realitzarà a través d'aquest [formulari](https://cvnet.cpd.ua.es/uaCuestionarios/acceso/preguntas.aspx?idcuestionario=186078&idioma=es). S'hi podrà adjuntar la documentació requerida.

En acabar el termini s'ordenaran, es revisaran i es valoraran les sol·licituds d'acord amb el barem que figura a continuació. L'òrgan gestor podrà sol·licitar informació addicional del projecte de laboratori a la persona sol·licitant. A continuació, es publicarà la llista provisional de persones admeses en el procediment. La comissió de valoració estendrà acta en la qual conste la valoració feta.

Totes les resolucions es publicaran en la [web de la convocatòria](https://biblioteca.ua.es/va/sociallabua/convocatoria-per-a-desenvolupar-un-projecte-de-laboratori-d-innovacio-social-en-la-ua.html) dins de la pàgina de la Biblioteca Universitària.

5.       Criteris d'adjudicació

La selecció de projectes s'ajustarà al barem següent:

a)       Descripció i justificació del projecte de laboratori d'innovació social: fins a un màxim de 4 punts.

·         Descripció clara i precisa del projecte a desenvolupar.

·         Concreció de les parts del prototip que es poden enllestir durant el laboratori i les que no.

·         Llista d'objectius que es persegueixen.

·         Objectius de Desenvolupament Sostenible amb els quals es relaciona.

·         Pressupost estimat de mitjans, equipament necessari i tipologia de despeses.

b)      Aspectes tècnics: fins a un màxim de 3 punts.

·         Detall de les indicacions tècniques, temporals i espacials per a calcular la viabilitat.

·         Participació de persones promotores i col·laboradores amb perfils i habilitats diverses.

·         Optimització de recursos i reciclatge de materials.

·         Sostenibilitat del projecte i capacitat de reproducció.

c)       Creativitat: fins un màxim de 3 punts.

·         Originalitat, qualitat i grau d'innovació.

·         Diversitat de temàtiques en la selecció del conjunt de propostes.

6.       Òrgan gestor i comissió de valoració

6.1.  Òrgan gestor

L'òrgan gestor de la convocatòria està format pel Vicerectorat d'Igualtat, Inclusió i Responsabilitat social, en col·laboració amb el Servei de la Biblioteca Universitària d'Alacant. La seua missió és la coordinació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals s'ha de dictar resolució.

La unitat administrativa de referència que gestionarà específicament la convocatòria és la Biblioteca Universitària, i el seu mitjà de contacte és per correu electrònic: [iljgturgtof@ad.kp](mailto:crnkvbqclvq@hf.mp)

La unitat administrativa que autoritzarà i gestionarà la tramitació de les despeses dels projectes és el Vicerectorat d'Igualtat, Inclusió i Responsabilitat Social.

Quan una sol·licitud no reunisca els requisits o no l'acompanye la documentació pertinent, es notificarà a la persona sol·licitant la causa que impedeix la continuació del procediment, i se la requerirà perquè, de conformitat amb la legislació de procediment administratiu comú, esmene la falta o adjunte els documents preceptius amb indicació que si no ho fa així es considerarà que ha desistit de la seua petició.

6.2.  Comissió de valoració

La comissió de valoració estarà formada pels membres següents:

·         Presidència: Vicerectora d'Igualtat, Inclusió i Responsabilitat social o persona en qui delegue.

·         Secretaria: Direcció de la Biblioteca Universitària o persona en qui delegue.

·         Vocals: Direcció Adjunta de Planificació i Unitats Instrumentals i Subdirecció Biblioteca Filosofia i Lletres o persones en qui deleguen.

7.       Resolució, notificació i publicació dels resultats

Atenent el principi de transparència que recull la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les successives resolucions, així com la informació d'altres actes que requerisquen publicació i que es deriven d'aquesta convocatòria, es publicaran en la [pàgina web de la Biblioteca universitària](https://biblioteca.ua.es/va/sociallabua/convocatoria-per-a-desenvolupar-un-projecte-de-laboratori-d-innovacio-social-en-la-ua.html), substituiran la notificació a les persones interessades i produiran els mateixos efectes.

El calendari de tràmits serà el següent:

·         La llista provisional de projectes de laboratoris d'innovació social i persones beneficiares admesos i exclosos es publicarà el 11 març de 2024 i establirà un termini de 3 dies hàbils per a presentar al·legacions.

·         El llistat definitiu de projectes de laboratoris d'innovació social i persones beneficiares admesos i exclosos es publicarà el 15 de març de 2024.

·         La resolució provisional de projectes de laboratoris d'innovació social i persones beneficiares seleccionats es publicarà el 20 de març de 2024.

·         La resolució definitiva de projectes de laboratoris d'innovació social seleccionats i persones beneficiares es publicarà el 26 de març de 2024.

·         La inscripció de les persones col·laboradores serà del 27 de març de 2024 al 18 d'abril de 2024 a través [d'aquest formulari](https://cvnet.cpd.ua.es/uaCuestionarios/preguntas.aspx?idcuestionario=186378&idioma=ca).

·         Els tallers de producció i prototipatge de cada laboratori tindran una duració estimada de 4 mesos i la data màxima de finalització serà el 2 de novembre de 2024.

8.       Marc legal i pressupostari.

Aquesta convocatòria amb codi 2024CON008 s'ajustarà als principis de la Llei 38/2003 general de subvencions; al Reial decret 887/2006, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant, i aquesta convocatòria.

La dotació de les ajudes econòmiques per a costejar l'equipament i els mitjans necessaris per al desenvolupament dels laboratoris d'innovació social és d'un màxim de 6.000 euros i serà sufragada amb càrrec a les aplicacions pressupostàries 40687D3349 i 57825B3390 del Vicerectorat d'Igualtat, Inclusió i Responsabilitat social.

L'execució d'aquesta dotació està supeditada a la disponibilitat de liquiditat de la UA. En cap cas es farà un pagament econòmic a les persones o als col·lectius que formen part dels tallers.

9.       Obligacions i justificació de les persones beneficiàries

Les persones, col·lectius, associacions o entitats, tant promotores, col·laboradores, o mentores que participen en els laboratoris, es comprometen a:

·         Acceptar les bases i els continguts d'aquesta convocatòria de presentació de projectes de laboratoris d'innovació social.

·         Assistir a la jornada inicial de formació en què s'explicarà el funcionament dels projectes del laboratori.

·         Assistir al taller del laboratori d'innovació social durant tota la seua duració.

·         Contactar amb persones mentores o especialistes en els temes a treballar.

·         Mantenir una actitud respectuosa i col·laborativa amb l'equip.

·         Estar en contacte permanent amb l'òrgan gestor i la unitat administrativa durant el temps que dure el laboratori.

·         Documentar els projectes, detallar la participació de cada membre del grup de treball, divulgar sota llicències obertes el coneixement desenvolupat i mostrar públicament el prototip.

·         Presentar públicament el projecte elaborat en la jornada final del laboratori.

·         Llicenciar els prototips, les creacions i els materials derivats d'aquests (textos, fotografies, vídeos, etc.), amb una llicència CC BY-NC-SA 4.0 (Reconeixement - No comercial - Compartir igual).

·         Permetre a la Biblioteca de la Universitat d'Alicante i a qualsevol persona o entitat, publicar els prototips elaborats durant el taller del laboratori d'innovació social i difondre'ls en qualsevol format d'acord amb els límits de la legislació vigent, i permetre'n la transformació per a una millor difusió i distribució dels resultats.

10.   Obligacions del òrgan gestor i unitat administrativa

El Vicerectora d'Igualtat, Inclusió i Responsabilitat social i la Biblioteca Universitària d'Alacant es comprometen a:

·         Preparar un espai a la biblioteca per al desenvolupament dels tallers de cada laboratori.

·         Preparar la sessió inicial de formació amb els projectes seleccionats.

·         Destinar persones amb funcions de mediació, logística i articulació dels tallers.

·         Difondre els projectes elaborats.

·         Oferir, en la mesura que siga possible, els mitjans i l'equipament tècnic necessari per a dur a terme los projectes seleccionats, sempre que la persona promotora els haja detallat i sol·licitat prèviament, hagen sigut aprovats i corresponguen a una tipologia de despeses pertinent. En cas contrari hauran de ser coberts per la persona promotora.

11.   Despeses imputables i no imputables a l'ajuda

11.1.         Són despeses imputables:

·         Material fungible i inventariable per a la realització de les activitats del projecte.

·         Altres tipus de materials necessaris per a la realització del projecte.

·         Documentació, bibliografia, dispositius tecnològics, impremta, disseny d'imatge, cartelleria i fullets, muntatge d'espais, fotografia, web, àudio, vídeo.

·         Despeses de desplaçament, allotjament i manutenció que siguen necessaris per a la realització de les activitats del projecte.

·         Pagament a persones per la impartició de tallers, conferències o xarrades dins de l'àmbit del laboratori.

11.2.         No són despeses imputables:

·         La remuneració al personal participant per la realització de les activitats inherents al projecte subvencionat. Se n'exceptua el pagament a persones externes especialistes en la matèria del projecte que vinguen a impartir seminaris que hi estiguen relacionats i sempre que aquestes despeses hagen sigut incloses en la sol·licitud.

·         Despeses derivades d'actes protocol·laris o de representació.

12.   Protecció de dades de caràcter personal

D'acord amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi. En el marc dels tractaments esmentats, les dades de la persona interessada no podran ser cedides, llevat d'obligació legal, i seran conservades durant el temps estrictament necessari per a complir amb la finalitat esmentada.

Les persones o associacions sol·licitants podran exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/va/index.html>. Poden, així mateix, posar-se en contacte amb el delegat de protecció de dades a través de l'adreça [suq@ph.dt](mailto:hoz@xs.uw).

La informació addicional i detallada sobre Protecció de dades, els drets de la persona interessada i la Política de Privacitat de la Universitat d'Alacant, es pot consultar en aquest enllaç: <https://seuelectronica.ua.es/va/privadesa.html>

13.   Recursos

Contra la convocatòria, les seues bases i tots actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciós administrativa, i potestativament podran interposar recurs de reposició en el termini d'un mes comptat a partir de l'endemà al de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora

Alacant, 14 de febrer de 2024

P.D. de signatura (Resolució de 22 de desembre de 2020)

La Vicerectora d'Igualtat, Inclusió i Responsabilitat social

Eva Espinar Ruiz

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA CONVOCATÒRIA DE PROJECTES DE LABORATORIS D'INNOVACIÓ SOCIAL (SOCIALLAB UA)](/va/acuerdo/48086)
      22/02/2024





[Carretera Sant Vicent del Raspeig s/n  
03260 Sant Vicent del Raspeig - Alacant  
 Tel. 01 525 5761 - Fax 63 394 4166](https://www.google.es/maps/@33.830576,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12066&trk=tyah&trkInfo=tarId%6L4568348603847%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)